Ritratt minn Thought Catalog on Unsplash .td_uid_2_61460e60eab87_rand.td-a-rec-img{text-align:left}.td_uid_2_61460e60eab87_rand.td-a-rec-img img{margin:0 auto 0 0} L-Istitut Paolo Friere qal li l-edukazzjoni fil-gżejjer Maltin għandha tkun ta' kwalita biex l-istudenti ma jitilfux l-interess fl-edukazzjoni. Fi stqarrija dwar il-proposta li l-edukazzjoni tkun obbligatorja sa 18-il sena l-Istitut qal li huwa ta' tħassib li l-istudenti jitilfu l-interess fl-edukazzjoni minn età bikrija. Huma tkellmu dwar il-fatt li Malta ma laħqitx il-mira tal-Unjoni Ewropea dik li dawk li jitilqu mil-iskola kmieni ma jaqbiżx l-10%. Matul is-snin, l-Istitut Paulo Friere żviluppa u ħaddem programmi apposta biex jgħin lil tfal ta' etajiet differenti, adoloxxenti u adulti (b'mod speċjali, ġenituri) jibdew iħarsu lejn l-edukazzjoni tagħhom, kif ukoll ta' wliedhom b'mod aktar pożittiv. Ġie spjegat li waħda mill-inizjattivi kienet li jinħoloq klabb tal-qari sabiex it-tfal jibdew iħobbu iktar il-kotba. Huma spjegaw li jekk wieħed jobbliga lit-tfal jattendu l-iskola sa 18-il sena hemm il-periklu li jiżdied il-livell ta' dimotivazzjoni għall-edukazzjoni fost iż-żgħażagħ. Malta Chamber trid edukazzjoni obbligatorja tkun sa 18 L-Isitut ta' ħames suġġerimenti li għandhom isiru biex tiżdied l-imħabba għall-edukazzjoni fosthom li: Jaħdmu ma' nies vulnerabbli biex jaraw il-benefiċċji tal-edukazzjoni Isir investiment mhux biss fil-bini ta' skejjel ġodda imma anke f'dawk qodma Jiġu mħarrġa għalliema ta' kwalità u jsir titjib fil-kundizzjonijiet tax-xogħol Ikun hemm aktar suġġetti li jiffukaw fuq il-ħila tax-xogħol tal-id L-edukazzjoni ma tibqax biss iffukata fuq l-eżamijiet imma li tagħraf il-pass ta' kull student skont dak li jinteressahom l-aktar Imbilli titwal l-edukazzjoni mhux se jiżdied l-għatx għaliha – MUT .td_uid_3_61460e60eafe9_rand.td-a-rec-img{text-align:left}.td_uid_3_61460e60eafe9_rand.td-a-rec-img img{margin:0 auto 0 0}